Markkinointi-instituutti

Markkinointi-instituutti oli suomalainen elinkeinoelämän jatko- ja täydennyskouluttaja, jonka omisti Markkinointi-instituutin Kannatusyhdistys ry. Voittoa jakamaton säätiö perustettiin vuonna 1930. Se koulutti toimintavuosiensa aikana yli 360 000 suomalaista. Markkinointi-instituutin toimipisteet sijaitsivat Helsingin Töölössä, Espoossa ja Oulussa.

Vuoden 2020 alusta Markkinointi-instituutti ja sen vuodesta 2015 omistama Rastor yhdistyvät nimelle Rastor-instituutti. Markkinointi-instituutti osti Rastorin vuonna 2015.Markkinointi-instituutti ostaa Rastorin, Helsingin Sanomat 21.4.2015. Viitattu 25.6.2017 (Tilaajille) Rastor ja Makkinointi-instituutti olivat toimineet yhteisissä toimitiloissa Espoon Tapiolassa elokuusta 2017 alkaenMarkkinointi-instituutin ja Rastorin yhteenliittymän toimitusjohtajaksi Toni Berkowits, Markkinointi & Mainonta 23.3.2017. Viitattu 25.6.2017..

Markkinointi-instituutin ja Rastorin toimitusjohtajana toimii Toni Berkowits, joka jatkaa myös uuden Rastor-instituutin johdossa.

Koulutusohjelmat
Markkinointi-instituutissa oli mahdollista opiskella tutkintoja tai muutaman kuukauden kestoisia kursseja avoimena yksilökoulutuksena. Lisäksi instituutti tarjosi yritysvalmennusta ja -konsultointia. 

Markkinointi-instituutti tarjoaa koulutusta seuraavista aihepiireistä:

Digiosaaminen
Johtaminen ja esimiestyöJohtaminen ja esimiestyö 
Henkilöstöhallinto ja HRHenkilöstöhallinto ja HR 
Kiinteistönvälitys ja isännöintiKiinteistönvälitys ja isännöinti 
Markkinointi ja viestintäMarkkinointi 
Merkonomi, Liiketalouden perustutkinto 
Myynti ja asiakaspalveluMyynti ja asiakaspalvelu 
Talous ja rahoitusTalous ja rahoitus 
YrittäjyysYrittäjyys
Ammatilliset tutkinnot, ent. ammatilliset näyttötutkinnot Ammatilliset näyttötutkinnot

 Markkinointi-instituutin koulutusohjelmia 
 Asiakastyön ja myynnin tutkinto, AMT

 Johtamisen erikoisammattitutkinto, JET
 Henkilöstöassistentin tutkinto
 Henkilöstöpäällikön tutkinto
 Henkilöstöjohtajan tutkinto
 Isännöinnin koulutusohjelma
 Kiinteistönvälittäjän koulutusohjelma
 Kirjanpitäjän tutkinto
 Luottotutkinto
 Markkinoinnin johtamisen tutkinto, MJD
 Palkanlaskijan tutkinto
 Talouspäällikön tutkinto
 Tiedottajan tutkinto
Viestijän koulutusohjelma (ent. Tiedottajan tutkinto)
Viestinnän asiantuntijan koulutusohjelma

Opiskelu Markkinointi-instituutissa
Markkinointi-instituutin koulutukset oli suunniteltu erityisesti työssäkäyville aikuisopiskelijoille. Koulutukset sisältävät koulutuspäiviä sekä ohjattua etäopiskelua ja kurssien sisällöt oli usein sidottu työelämään. Koulutukseen sisältyvien harjoitusten aiheet opiskelijat valitsivat omasta työstään. 

Markkinointi-instituutissa oli mahdollista opiskella tutkintoja, koulutusohjelmia ja kursseja. Tutkinnot olivat joko virallisia ammatti- ja erikoisammattitutkintoja tai Markkinointi-instituutin omia tutkintoja. Tutkinnot koostuvat lyhytkestoisista, yhteen aihepiiriin keskittyvistä kursseista, joita oli mahdollista suorittaa myös tutkinnosta irrallisina. 

Markkinointi-instituutin historia
4.12.1930 perustettiin Myynti- ja Mainoskoulu (nykyinen Markkinointi-instituutin Kannatusyhdistys ry), jonka perustamispäätöksen allekirjoittivat viisi järjestöä: Keskuskauppakamari, Suomen Tukkukauppiaiden Liitto, Suomen Vähittäiskauppiasliitto, Suomen Teollisuusliitto sekä Suomen Rauta- ja Koneliikkeiden Yhdistys. Koulun avajaiset pidettiin 12.10.1931, jolloin koulun ensimmäisenä rehtorina aloitti Armas Salojoki. 

Myynti- ja Mainoskoulun ensimmäisenä lukuvuonna järjestettiin lyhytaikaisia myynti-, mainos- ja näyteikkunasommittelukursseja. Toimintansa koulu aloitti juuri valmistuneessa Stockmannin tavaratalossa, josta se kuitenkin siirtyi pian Ammattienedistämislaitoksen tiloihin Töölöön. Nykyisen Kisahallin valmistuttua vuonna 1935 koulu sai uudet toimitilat sieltä. Mainonnan opetus oli aluksi lähinnä somistajakoulutusta. Kaksivuotinen mainoshoitajan koulutus aloitettiin 1937 kaksilinjaisena (yleinen linja ja korkeakoululinja).

1940-luvun alussa opetustyö keskeytyi sodan takia. Keväällä 1942 toiminta jatkui ja ohjelmassa olivat kurssit myyjille sekä saksan kielen kurssit ja tekstauskurssit. Opiskelijamäärä oli kasvanut vuosikymmenen lopussa 800:aan. 

1950-luvulla Myynti- ja Mainoskoulun opettaja Aimo Autio kirjoitti Suomen ensimmäisen markkinoinnin oppikirjan Markkinointi-oppi, ja yksivuotinen Markkinointikoulu aloitti toimintansa. Alueellisen toiminnan esimerkkejä nähtiin vuosikymmenen alussa, kun Oulun kansalaisopisto sai luvan aloittaa kauppateknikon tutkinnon ja kaupallisen perustutkinnon opetuksen. 

Vuonna 1961 yritys muutti uusiin toimitiloihin Töölöntullinkadulle. Vuosikymmenen aikana myynnin koulutus laajeni ja 1965 toiminnassa vakinaistettiin opintolinjoja. Kannatusyhdistys osti Suomen Gallup Oy:n osake-enemmistön yhtiön perustajalta, filosofian maisteri Artturi Raulalta. Yrityksen nimen ei koettu enää kuvaavan sen toimintaa, joten se päätettiin vuonna 1969 muuttaa Markkinointi-instituutiksi. 

1970-luvulla Markkinointi-instituutti panosti tutkimus- ja kehittämistoimintaan. Vuosikymmenen lopussa opiskelijamäärä oli jo 7900 ja opettamisessa otettiin käyttöön monimuotomenetelmä. Kauppaoppilaitoslain voimaantulon ansioista oppilaitos tuli lakisääteisen valtionavun piiriin 1971. Yrityksen alueellinen ratkaisu oli Pohjois-Suomen toimintakeskuksen perustaminen Ouluun 1975.  1970-luvun lopussa, vuonna 1978, jäi myös eläkkeelle yli kolmekymmentä vuotta oppilaitoksen rehtorina ja jo sitä ennen kymmenen vuotta opettajana toiminut opetusneuvos Niilo Hentola.Kuolleita. Helsingin Sanomat, 11.10.1980, s. 16.

Markkinointi-instituutti aloitti 1980-luvulla kansainvälisen viennin Neuvostoliittoon. Vuosikymmenen aikana aloitettiin uusia koulutuksia, joista merkittävin oli ammatillisen peruskoulutuksen, merkonomikoulutuksen aloittaminen. 1987 Markkinointi-instituutin Kannatusyhdistys osti Helsingin Kauppiaitten Kauppaoppilaitoksen rakennuksen ja laajenti toimitilojaan. 

1990-luvulla laman johdosta koulutusta laadittiin yhteistyössä työvoimaviranomaisten kanssa työttömille. Koulutusta vietiin myös Viroon, jonne perustettiin oma yhtiö Marketingi Instituut Estonia Oü 1998. Suomen Ekonomiliiton kanssa yhteistyössä perustettiin Sefek Oy (nykyisin Efektor Oy). Koulutussisältöön tulivat uutuutena näyttötutkinnot ja virtuaaliopetus. 

2000-luku oli yritykselle virtuaalisuuden vuosikymmen: MDC edulink-oppimisympäristö otettiin käyttöön ja koulutustarjonnassa vakiintuivat aikuisten näyttötutkinnot ja oppisopimuskoulutus. Laatujärjestelmien avulla yritys on valvonnut ja ohjannut kehitystään. 

2010-luvulla Markkinointi-instituutti alkoi panostaa vapaarahoitteiseen täydennyskoulutukseen sekä yritysvalmennukseen asiakaslupauksella ”Tunnistettava muutos”. Vuonna 2013 aloitettu Asiakas²-näkökulma tarkoittaa, että sekä yksilöiden että yritysten koulutuksiin voidaan ottaa mukaan osallistujien oma asiakas todentamaan koulutuksen vaikuttavuutta. Täydennyskoulutustarjontaan rakennettiin koulutuspolkuja uran eri vaiheisiin. Koulutuksia järjestetään yhä useammin verkkoa hyödyntäen, jolloin opiskelijat voivat osallistua koulutuksiin mistä päin Suomea tahansa. 

Markkinointi-instituutti yhdistyi toukokuussa 2015 toisen tunnetun aikuiskouluttajan, Rastor Oy:n kanssa. Yhteenliittymän yhteenlasketuksi liikevaihto arvioitiin tuolloin 22,4 miljoonaksi euroksi ja henkilöstömääräksi 162. Markkinointi-instituutti ja Rastor yhdistyvät 1.5.2015.  Markkinointi-instituutti 2015. Viitattu 25.6.2017. Syksyllä 2017 molemmat muuttivat yhteisiin tiloihin Espoon Tapiolaan. 2017 konserniin perustettiin uusi liiketoimintayksikkö, Kasvutoimisto Kairos.

Lähteet

Aiheesta muualla
 Markkinointi-instituutti 

Luokka:Aikuiskoulutus
Luokka:Entiset suomalaiset oppilaitokset